Period: Old Babylonian
Genre: Literary
Transliteration:
<SURFACE>
ku₆-ŋu₁₀ e₂ du₃...
ku₆-ŋu₁₀ e₂ ma-ra-an-du₃ arah₄...
e₂-a e₂ dirig-ga amaš gid₂-da...
šag₄-bi na-izi tug₂ ma-ra-mur₁₀ ki šag₄ hul₂-le a asila...
e₂ gu ha-la-ha-la-ba na-an-na-te kuš₃-kuš₃-ta...
e₂-e niŋ₂-gu₇ i₃-ŋal₂ niŋ₂-gu₇ saŋ-ŋa₂-ba
e₂-e niŋ₂-gu₇ i₃-ŋal₂ niŋ₂-gu₇ silim-ma-ba
e₂ ki kaš de₂-a-zu nim nu-mu-un-bu-bu-bu
mu <unk> da-zu du₆-da ŋiri₃ kur₂ nu-ŋal₂-la
zag-du₈ {ŋiš}si-ŋar-bi zid₂ dub-dub-bu niŋ₂-na-e ŋar-ra
e₂-e ir-bi tir šim {ŋiš}erin-na-gin₇ ir-si-bi ba-ur₅
e₂-e kaš mu-un-ŋal₂ kaš sag₁₀-ga mu-un-ŋal₂
{kaš}dida imŋaŋa ninda ku₇-ku₇-da-bi gi ŋar-re-eš mu-un-ŋal₂
zu-a-zu he₂-em-du
kal-la-zu he₂-em-du
ad-da pap-bil₂-ga-zu he₂-em-du
dumu šeš-gal-zu dumu šeš-ban₃-da-zu he₂-em-du
di₄-di₄-la₂-zu gal-gal-zu he₂-em-du
dam-zu dumu-zu he₂-em-du
gu₅-li-zu dub₃-us₂-sa-zu he₂-em-du
murum₅ ušbar-zu he₂-em-du
ildum₂ bar nam-ga-kur₉-ra-zu-uš he₂-em-du
dumu gu₇-li-zu nam-mu-ni-ib-da₁₃-da₁₃-a
da-a-zu nam-me-eš nam-mu-ni-in-da₁₃-da₁₃
kur₉-ra-ma-ni-ib dumu ki aŋ₂-ŋu₁₀
kur₉-ra-ma-ni-ib dumu sag₉-ga-ŋu₁₀
ud nam-zal-e ŋi₆ nam-sa₂-e
iti₆ e₂-ba nam-ba-ni-ib-ku₄-ku₄
ud me-e-zal-la-a-gin₇ ŋi₆ me-e-sa₂-a-gin₇
kur₉-ra ba-ni-huŋ-ŋe₂₆ ki-ŋar ma-ra-ab-du₇
šag₄-ba dur₂ ŋar...si ma-ra-ab-sa₂-e
ku₆-ŋu₁₀ lu₂ nu₂-a ba-ra-ab-zi-zi
lu₂ tuš-a du₁₄ ba-ra-mu₂-mu₂
kur₉-ra-ma-ni-ib dumu ki aŋ₂-ŋu₁₀
kur₉-ra-ma-ni-ib dumu sag₉-ga-ŋu₁₀
id₂ mun-na-gin₇ pa₅ na-an-zu-zu
sahar-ŋar id₂-da-gin₇ zi-zi na-an-zu-zu-u₃
a zal-le-gin₇ nu₂-zu na-an-ba-la₂-e
iti₆ e₂-ba nam-ba-ni-in-ku₄-ku₄
na-an-ga-ba-e-da-du-e igi-zu ki-ŋu₁₀-uš-še₃
...ki mur gu₇-zu-še₃ na-an-ga-ba-e-da-du-e igi-zu ki-ŋu₁₀-uš-še₃
ur-gin₇ ki si-im-si-im ak-zu-še₃ na-an-ga-ba-e-da-du-e igi-zu ki-ŋu₁₀-uš-še₃
...ki ab <unk> du-zu-še₃ na-an-ga-ba-e-da-du-e igi-zu ki-ŋu₁₀-uš-še₃
gud-gin₇ tur₃-zu-še₃ udu-gin₇...na-an-ga-ba-e-da-du-e igi-zu ki-ŋu₁₀-uš-še₃
a₂-še gud-gin₇ tur₃-zu-še₃...
kur₉-ra-ma-ni {d}suen...
a₂-še udu-gin₇...
kur₉-ra-ma-ni {d}dumu-zid-de₃...
gud-gin₇ tur₃-zu-še₃ saŋ...
en {d}dil-im₂-babbar {d}suen...
udu-gin₇ amaš-a saŋ...
{d}dumu-zid {lu₂}sipad...
nam-ba-an-da...
...
ku₆ <unk> ba-ba zag nam <unk> ge
ku₆-ŋu₁₀ ku₆ hi-a he₂-ga-me-da-an-ku₄-ku₄
sun₄ sag₉-sag₉ u₂-lal₃ gu₇-gu₇
ku₆-ŋu₁₀ suhur-gal{ku₆}ŋu₁₀ he₂-ga-me-da-an-ku₄-ku₄
{gi}ub-zal gu₇-gu₇ <unk>...
ku₆-ŋu₁₀ suhur-tur{ku₆}ŋu₁₀...
nundum gal-gal gi-zi naŋ-ŋa₂
ha-la <unk> <unk>...
gu₇-gu₇-da-bi...
ku₆-ŋu₁₀ eštub{ku₆}ŋu₁₀...
{ŋiš}gi-muš gig₂ a-šag₄-ga ri-a
šah₂ ama gan gu₂ id₂-da-ka niŋ₂-silaŋ-ŋa₂ kar-kar-re
ku₆-ŋu₁₀ gu₂-bi₂{ku₆}ŋu₁₀ he₂-en-ga-mu-e-da-an-ku₄-ku₄
kun si gam₃ si ku₆ ku-ru-uš-ta <unk>
ku₆-ŋu₁₀ <unk> gal{ku₆}ŋu₁₀ he₂-en-ga-mu-e-da-an-ku₄-ku₄
ku₆ šudu₃-ba dumu er₂ pad₃-da-gin₇
ku₆-ŋu₁₀ <unk> sig₁₀{ku₆}ŋu₁₀ he₂-en-ga-mu-e-da-an-ku₄-ku₄
saŋ-du {ŋiš}al-la zu₂ {ŋiš}ga-rig₂ zu
ŋiri₃-pad-ra₂-bi {ŋiš}u₃-suh₅ an-na
mu-tun₃-na-bi {kuš}ummud {d}dumu-zid-da
kuš niŋ₂-gu₇-a kiŋ₂-še₃ nu-ŋa₂-ŋa₂
kun sal-la-bi {kuš}a₂-si šu <unk> de₃-ne
ku₆ šu tu₁₁-tu₁₁ kuš ni₂-ba gu₇-gu₇
šag₄-ga-ni giri₁₇-ba nu-ŋal₂-la
ku₆ gaba-ri a₂-ur₂ dab₅-ba
{kuš}dala₂-a gag-še₃ bal-bal-a-bi
niŋ₂-gig eš₃ iri sa₂-dug₄ nu-ŋa₂-ŋa₂
ku₆-ŋu₁₀ mur{ku₆}ŋu₁₀ he₂-en-ga-mu-e-da-an-ku₄-ku₄
ŋiri₃ ku₆-a a lu₃-lu₃ gur-ra
ku₆ i₃-guru₅-a igi du₈-de₃ dab₅-ba
ku₆-ŋu₁₀ kiŋ₂{ku₆}ŋu₁₀...
saŋ-du {na₄}kinkin šu šu saŋ ur-gir₁₅-ra
<unk> <unk> <unk> de₃ bar šir du₃-du₃-de₃
ku₆ {u₂}...<unk> nu-gu₇ al <unk>...
ku₆-ŋu₁₀ ŋir₂-gid₂{ku₆}ŋu₁₀...
šag₄-niŋin za-pa-aŋ₂-bi gu₂ bal-bi
ku₆-ŋu₁₀ gir{ku₆}ŋu₁₀ he₂-en-ga-mu-e-da-an-ku₄-ku₄
ku₆ <unk> na sig₁₀-ga ku₆ še-er-tab-ba e₃ zu-zu
ku₆ dug₃-ga i₃-ŋal₂ niŋ₂-gig-ga
ku₆-ŋu₁₀ ab-suhur{ku₆}ŋu₁₀ he₂-en-ga-mu-e-da-an-ku₄-ku₄
ku₆ a <unk> du₃ ze₂ me-ze₂-bi ŋar-ra
ku₆-ŋu₁₀ a <unk> <unk>{ku₆}ŋu₁₀ he₂-en-ga-mu-e-da-an-ku₄-ku₄
dumu dam-gar₃-ra <unk> <unk> <unk> <unk> ŋu₁₀
ku₆-ŋu₁₀ ka-mar{ku₆}ŋu₁₀ he₂-en-ga-mu-e-da-an-ku₄-ku₄
dumu mar-tu bar-ta tum₂-tum₂-mu
ku₆-ŋu₁₀ <unk> gid₂{ku₆} he₂-en-ga-mu-e-da-an-ku₄-ku₄
ku₆ u₂-gu₇ nu-gu₇-a a pu₂ <unk>...
ku₆-ŋu₁₀ a-zag-gur₁₁{ku₆}ŋu₁₀ he₂-en-ga-mu-e-da-an-ku₄-ku₄
kuš dugud gar₃-ru šu...
ku₆-ŋu₁₀...
<unk>...
...
...<unk> ama pe-en-du...
...<unk>{ku₆}ŋu₁₀ he₂-en-ga-mu-e-da-an-ku₄-ku₄
tur-tur a bar-ra tum₂-tum₂-mu
ku₆-ŋu₁₀ sal-sal{ku₆}ŋu₁₀ he₂-en-ga-mu-e-da-an-ku₄-ku₄
igi muš ka peš₂ <unk> peš₁₀-peš₁₀ <unk> ra
...zid-da šag₄ nu₂-nu₂
...<unk> sig₁₀-ga
...
ambar id₂-da gu₃-gu₃ hul-bi de₂-de₂
ku₆-ŋu₁₀ akan-ne₂{mušen}ŋu₁₀ šu-še₃ ba-e-la₂-e
a sa-sa la₂ sa-par₃ ma-ra-niŋin₂-niŋin₂
ku₆-ŋu₁₀ ubur-re{mušen}ŋu₁₀ šu-še₃ ba-e-la₂-e
ŋiri₃ niŋ₂ zi-zi zu₂ <unk> <unk> ra
a bar-bar-ta <unk> im-sar-sar-re
ku₆-ŋu₁₀ kiši₆-bar{mušen}ŋu₁₀ šu-še₃ ba-e-la₂-e
...a šu nu-tag-tag-ge
...mušen-a ŋiri₃ ku₆-a
...ki-ib{mušen}ŋu₁₀ šu-še₃ ba-e-la₂-e
...ambar gir₅-gir₅ dab₅
...kud-da-ŋu₁₀ šu-še₃ ba-e-la₂-e
...nu-mu-e-la₂-e ŋiri₃-še₃ nu-mu-e-il₂...
...ud zal-zal-la za-e ugu-ŋu₁₀-uš ŋa₂-nu
...zal-zal-la za-e ugu-ŋu₁₀-uš ŋa₂-nu
...ga-ša-an {lu₂}šu <unk> da
...za-ra he₂-en-da-hul₂

Cuneiform:
<SURFACE>
𒄩𒈬𒂍𒆕...
𒄩𒈬𒂍𒈠𒊏𒀭𒆕𒂍𒍑𒁍𒁕...
𒂍𒀀𒂍𒋛𒀀𒂵𒁦𒁍𒁕...
𒊮𒁉𒈾𒉈𒌆𒈠𒊏𒌆𒆠𒊮𒄾𒇷𒀀𒂰...
𒂍𒄖𒄩𒆷𒄩𒆷𒁀𒈾𒀭𒈾𒋼𒌑𒌑𒋫...
𒂍𒂊𒃻𒅥𒉌𒅅𒃻𒅥𒊕𒂷𒁀
𒂍𒂊𒃻𒅥𒉌𒅅𒃻𒅥𒁲𒈠𒁀
𒂍𒆠𒁉𒌤𒀀𒍪𒉏𒉡𒈬𒌧𒁍𒁍𒁍
𒈬<unk>𒁕𒍪𒇯𒁕𒄊𒉽𒉡𒅅𒆷
𒍠𒂃𒄑𒋛𒃻𒁉𒍥𒁾𒁾𒁍𒃻𒈾𒂊𒃻𒊏
𒂍𒂊𒅕𒁉𒌁𒋆𒄑𒂞𒈾𒁶𒅕𒋛𒁉𒁀𒄯
𒂍𒂊𒁉𒈬𒌧𒅅𒁉𒅆𒂟𒂵𒈬𒌧𒅅
𒁉𒁉𒌑𒊓𒍩𒀀𒀭𒃻𒆯𒆯𒁕𒁉𒄀𒃻𒊑𒌍𒈬𒌧𒅅
𒍪𒀀𒍪𒃶𒅎𒁺
𒆗𒆷𒍪𒃶𒅎𒁺
𒀜𒁕𒉽𒉋𒂵𒍪𒃶𒅎𒁺
𒌉𒋀𒃲𒍪𒌉𒋀𒌉𒁕𒍪𒃶𒅎𒁺
𒌉𒌉𒇲𒍪𒃲𒃲𒍪𒃶𒅎𒁺
𒁮𒍪𒌉𒍪𒃶𒅎𒁺
𒆪𒇷𒍪𒄭𒍑𒊓𒍪𒃶𒅎𒁺
𒊩𒌓𒂔𒌰𒍪𒃶𒅎𒁺
𒅆𒉄𒁍𒁇𒉆𒂵𒆭𒊏𒍪𒍑𒃶𒅎𒁺
𒌉𒅥𒇷𒍪𒉆𒈬𒉌𒅁𒋺𒋺𒀀
𒁕𒀀𒍪𒉆𒈨𒌍𒉆𒈬𒉌𒅔𒋺𒋺
𒆭𒊏𒈠𒉌𒅁𒌉𒆠𒉘𒈬
𒆭𒊏𒈠𒉌𒅁𒌉𒊷𒂵𒈬
𒌓𒉆𒉌𒂊𒈪𒉆𒁲𒂊
𒌓𒀭𒋀𒆠𒂍𒁀𒉆𒁀𒉌𒅁𒆭𒆭
𒌓𒈨𒂊𒉌𒆷𒀀𒁶𒈪𒈨𒂊𒁲𒀀𒁶
𒆭𒊏𒁀𒉌𒂠𒂷𒆠𒃻𒈠𒊏𒀊𒌌
𒊮𒁀𒂉𒃻...𒋛𒈠𒊏𒀊𒁲𒂊
𒄩𒈬𒇽𒈿𒀀𒁀𒊏𒀊𒍣𒍣
𒇽𒆪𒀀𒈌𒁀𒊏𒊬𒊬
𒆭𒊏𒈠𒉌𒅁𒌉𒆠𒉘𒈬
𒆭𒊏𒈠𒉌𒅁𒌉𒊷𒂵𒈬
𒀀𒇉𒁵𒈾𒁶𒉽𒂊𒈾𒀭𒍪𒍪
𒅖𒃻𒀀𒇉𒁕𒁶𒍣𒍣𒈾𒀭𒍪𒍪𒅇
𒀀𒉌𒇷𒁶𒈿𒍪𒈾𒀭𒁀𒇲𒂊
𒌓𒀭𒋀𒆠𒂍𒁀𒉆𒁀𒉌𒅔𒆭𒆭
𒈾𒀭𒂵𒁀𒂊𒁕𒁺𒂊𒅆𒍪𒆠𒈬𒍑𒂠
...𒆠𒄯𒅥𒍪𒂠𒈾𒀭𒂵𒁀𒂊𒁕𒁺𒂊𒅆𒍪𒆠𒈬𒍑𒂠
𒌨𒁶𒆠𒋛𒅎𒋛𒅎𒀝𒍪𒂠𒈾𒀭𒂵𒁀𒂊𒁕𒁺𒂊𒅆𒍪𒆠𒈬𒍑𒂠
...𒆠𒀊<unk>𒁺𒍪𒂠𒈾𒀭𒂵𒁀𒂊𒁕𒁺𒂊𒅆𒍪𒆠𒈬𒍑𒂠
𒄞𒁶𒉣𒇬𒍪𒂠𒇻𒁶...𒈾𒀭𒂵𒁀𒂊𒁕𒁺𒂊𒅆𒍪𒆠𒈬𒍑𒂠
𒀉𒊺𒄞𒁶𒉣𒇬𒍪𒂠...
𒆭𒊏𒈠𒉌𒀭𒂗𒍪...
𒀉𒊺𒇻𒁶...
𒆭𒊏𒈠𒉌𒀭𒌉𒍣𒉈...
𒄞𒁶𒉣𒇬𒍪𒂠𒊕...
𒂗𒀭𒀸𒁽𒌓𒀭𒂗𒍪...
𒇻𒁶𒁦𒀀𒊕...
𒀭𒌉𒍣𒇽𒉺𒇻...
𒉆𒁀𒀭𒁕...
...
𒄩<unk>𒁀𒁀𒍠𒉆<unk>𒄀
𒄩𒈬𒄩𒄭𒀀𒃶𒂵𒈨𒁕𒀭𒆭𒆭
𒅾𒊷𒊷𒌑𒋭𒅥𒅥
𒄩𒈬𒋦𒃲𒄩𒈬𒃶𒂵𒈨𒁕𒀭𒆭𒆭
𒄀𒌒𒉌𒅥𒅥<unk>...
𒄩𒈬𒋦𒌉𒄩𒈬...
𒅻𒃲𒃲𒄀𒍣𒅘𒂷
𒄩𒆷<unk><unk>...
𒅥𒅥𒁕𒁉...
𒄩𒈬𒄞𒄩𒈬...
𒄑𒄀𒈲𒈪𒀀𒊮𒂵𒊑𒀀
𒂄𒂼𒃶𒄘𒀀𒇉𒁕𒅗𒃻𒋃𒂷𒋼𒀀𒋼𒀀𒊑
𒄩𒈬𒄘𒉈𒄩𒈬𒃶𒂗𒂵𒈬𒂊𒁕𒀭𒆭𒆭
𒆲𒋛𒆛𒋛𒄩𒆪𒊒𒍑𒋫<unk>
𒄩𒈬<unk>𒃲𒄩𒈬𒃶𒂗𒂵𒈬𒂊𒁕𒀭𒆭𒆭
𒄩𒆃𒁀𒌉𒀀𒅆𒅆𒊒𒁕𒁶
𒄩𒈬<unk>𒋧𒄩𒈬𒃶𒂗𒂵𒈬𒂊𒁕𒀭𒆭𒆭
𒊕𒁺𒄑𒀠𒆷𒅗𒄑𒂵𒍮𒍪
𒄊𒉻𒁺𒁉𒄑𒅇𒆪𒀭𒈾
𒈬𒂅𒈾𒁉𒋢𒀀𒂔𒇲𒀭𒌉𒍣𒁕
𒋢𒃻𒅥𒀀𒆥𒂠𒉡𒂷𒂷
𒆲𒊩𒆷𒁉𒋢𒀉𒋛𒋗<unk>𒉈𒉈
𒄩𒋗𒄸𒄸𒋢𒉎𒁀𒅥𒅥
𒊮𒂵𒉌𒅗𒁀𒉡𒅅𒆷
𒄩𒃮𒊑𒀉𒌫𒆪𒁀
𒋢𒅆𒆕𒀀𒆕𒂠𒁄𒁄𒀀𒁉
𒃻𒍼𒀊𒌷𒁲𒅗𒉡𒂷𒂷
𒄩𒈬𒄯𒄩𒈬𒃶𒂗𒂵𒈬𒂊𒁕𒀭𒆭𒆭
𒄊𒄩𒀀𒀀𒈖𒈖𒄥𒊏
𒄩𒉌𒍀𒀀𒅆𒂃𒉈𒆪𒁀
𒄩𒈬𒆥𒄩𒈬...
𒊕𒁺𒎎𒄯𒋗𒋗𒊕𒌨𒂠𒊏
<unk><unk><unk>𒉈𒁇𒋓𒆕𒆕𒉈
𒄩𒌑...<unk>𒉡𒅥𒀠<unk>...
𒄩𒈬𒄈𒁍𒄩𒈬...
𒊮𒆸𒆸𒍝𒉺𒉘𒁉𒄘𒁄𒁉
𒄩𒈬𒄫𒄩𒈬𒃶𒂗𒂵𒈬𒂊𒁕𒀭𒆭𒆭
𒄩<unk>𒈾𒋧𒂵𒄩𒊺𒅕𒋰𒁀𒌓𒁺𒍪𒍪
𒄩𒄭𒂵𒉌𒅅𒃻𒍼𒂵
𒄩𒈬𒀊𒋦𒄩𒈬𒃶𒂗𒂵𒈬𒂊𒁕𒀭𒆭𒆭
𒄩𒀀<unk>𒆕𒍢𒈨𒍢𒁉𒃻𒊏
𒄩𒈬𒀀<unk><unk>𒄩𒈬𒃶𒂗𒂵𒈬𒂊𒁕𒀭𒆭𒆭
𒌉𒁮𒃼𒊏<unk><unk><unk><unk>𒈬
𒄩𒈬𒅗𒈥𒄩𒈬𒃶𒂗𒂵𒈬𒂊𒁕𒀭𒆭𒆭
𒌉𒈥𒌅𒁇𒋫𒁺𒁺𒈬
𒄩𒈬<unk>𒁍𒄩𒃶𒂗𒂵𒈬𒂊𒁕𒀭𒆭𒆭
𒄩𒌑𒅥𒉡𒅥𒀀𒀀𒇥<unk>...
𒄩𒈬𒀀𒍠𒂵𒄩𒈬𒃶𒂗𒂵𒈬𒂊𒁕𒀭𒆭𒆭
𒋢𒂂𒃼𒊒𒋗...
𒄩𒈬...
<unk>...
...
...<unk>𒂼𒉿𒂗𒁺...
...<unk>𒄩𒈬𒃶𒂗𒂵𒈬𒂊𒁕𒀭𒆭𒆭
𒌉𒌉𒀀𒁇𒊏𒁺𒁺𒈬
𒄩𒈬𒊩𒊩𒄩𒈬𒃶𒂗𒂵𒈬𒂊𒁕𒀭𒆭𒆭
𒅆𒈲𒅗𒉾<unk>𒆠𒀀𒆠𒀀<unk>𒊏
...𒍣𒁕𒊮𒈿𒈿
...<unk>𒋧𒂵
...
𒆹𒀀𒇉𒁕𒅗𒅗𒅆𒌨𒁉𒌤𒌤
𒄩𒈬𒁛𒉌𒄷𒈬𒋗𒂠𒁀𒂊𒇲𒂊
𒀀𒊓𒊓𒇲𒊓𒁖𒈠𒊏𒆸𒆸
𒄩𒈬𒁛𒊑𒄷𒈬𒋗𒂠𒁀𒂊𒇲𒂊
𒄊𒃻𒍣𒍣𒅗<unk><unk>𒊏
𒀀𒁇𒁇𒋫<unk>𒅎𒊬𒊬𒊑
𒄩𒈬𒊾𒁇𒄷𒈬𒋗𒂠𒁀𒂊𒇲𒂊
...𒀀𒋗𒉡𒋳𒋳𒄀
...𒄷𒀀𒄊𒄩𒀀
...𒆠𒅁𒄷𒈬𒋗𒂠𒁀𒂊𒇲𒂊
...𒆹𒁽𒁽𒆪
...𒋻𒁕𒈬𒋗𒂠𒁀𒂊𒇲𒂊
...𒉡𒈬𒂊𒇲𒂊𒄊𒂠𒉡𒈬𒂊𒅍...
...𒌓𒉌𒉌𒆷𒍝𒂊𒌋𒅗𒈬𒍑𒂷𒉡
...𒉌𒉌𒆷𒍝𒂊𒌋𒅗𒈬𒍑𒂷𒉡
...𒂵𒊭𒀭𒇽𒋗<unk>𒁕
...𒍝𒊏𒃶𒂗𒁕𒄾